**APSTIPRINĀTS**

 Sabiedrība ar ierobežotu atbildību

 “Viesītes komunālā pārvalde”

 Iepirkuma komisijas

2025. gada 25.jūnija sēdē

**Protokols Nr.1**

**nolikums**

 **“Daudzdzīvokļu dzīvojamās mājas Meža ielā 21, Viesītē energoefektivitātes pasākumi”,**

Papildus darbi - ūdensvada, kanalizācijas stāvvadu un guļvadu nomaiņa.

**ID Nr. VKP 2025/3**

**Pasūtītājs: Sabiedrība ar ierobežotu atbildību “Viesītes komunālā pārvalde”**

**Viesīte, 2025**

**Vispārīgā informācija**

1. **Pasūtītājs un iepirkuma identifikācijas numurs.**

 **Sabiedrība ar ierobežotu atbildību “Viesītes komunālā pārvalde”,**

Vienotais reģistrācijas Nr.: 55403000541.

Adrese: Smilšu iela 2, Viesīte, Jēkabpils nov., LV-5237

* 1. Kontaktpersonas:

 Pasūtītāja kontaktpersona,  kura ir tiesīga iepirkuma procedūras gaitā sniegt organizatoriska rakstura informāciju par iepirkumu: SIA “Viesītes komunālā pārvalde” valdes loceklis Māris Blitsons, tālrunis 25440203, e-pasts: maris.blitsons@viesites-kp.lv;

 Pasūtītāja kontaktpersona, kura ir tiesīga iepirkuma procedūras gaitā sniegt tehniska rakstura informāciju par iepirkumu: Projekta vadītājs  Egons Varažinskis, tālrunis  28929034, e-pasts: projekti.pkg@gmail.com.

* 1. Iepirkums identifikācijas numurs VKP 2025/3
1. **Iepirkuma priekšmets, CPV kods, Pakalpojuma izpildes laiks:**

Iepirkuma priekšmets irdaudzdzīvokļu dzīvojamās ēkas Meža ielā 21, Viesītē energoefektivitātes papildus darbi **- ūdensvada, kanalizācijas stāvvadu un guļvadu nomaiņa daudzdzīvokļu dzīvojamai mājai** saskaņā ar tehnisko specifikāciju (3.pielikums) un Nolikumā noteiktajiem nosacījumiem, kā arī Līguma projektu (6.pielikums,) viss kopā – Darbi.

 CPV iepirkumu klasifikatora kods: 45000000-7 (Celtniecības darbi).

 Energoefektivitātes būvniecības papildus darbi tiek veikti vienas ēkas ietvaros – Meža iela 21, Viesīte, Jēkabpils novads.

**Piedāvājums jāiesniedz par visu pilnu iepirkuma priekšmeta apjomu**. Pretendents nevar iesniegt piedāvājumu variantus.

 Iepirkuma priekšmeta finansēšanai piesaistīts Eiropas Savienības struktūrfondu līdzfinansējums – Eiropas Savienības Atveseļošanas un noturības mehānisma plāna 1.2. reformu un investīciju virziena “Energoefektivitātes uzlabošana” 1.2.1.1.i. investīcijas "Daudzdzīvokļu māju energoefektivitātes uzlabošana un pāreja uz atjaunojamo energoresursu tehnoloģiju izmantošanu” īstenošana (turpmāk protokolā – PROGRAMMA), kuras nosacījumus regulē 2022.gada 14.jūlija Ministru kabineta noteikumi Nr. 460 (turpmāk – MK noteikumi Nr.460) prasībām.

1. **Iepirkuma procedūras veids un iepirkuma nosacījumi**
	1. Atklāts konkurss. “Daudzdzīvokļu dzīvojamās mājas Meža ielā 21, Viesītē, energoefektivitātes pasākumi”. Papildus darbi - ūdensvada, kanalizācijas stāvvadu un guļvadu nomaiņa.
	2. Iepirkums tiek veikts saskaņā ar 2017. gada 28. februāra **Ministru kabineta noteikumu Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”** nosacījumiem un pamatojoties uz DME2-152. Sabiedrība ar ierobežotu atbildību “Viesītes komunālā pārvalde” iepirkumu komisijas protokolu Nr.1. no 25.06.2025.
	3. **Pretendentu piedāvājuma derīguma termiņš 6 (seši) mēneši.**
	4. **Piedāvājumu vērtēšanas kritērijs**

Pasūtītājs piešķir iepirkuma līguma slēgšanas tiesības Pretendentam, kurš atbilst visām nolikumā izvirzītajām prasībām, kura piedāvājums atbilst nolikumā norādītajai tehnisko prasību līmenim un ir **piedāvājums ar viszemāko cenu**.

* 1. **Iepirkuma līgums:** līguma projekts pievienots Konkursa nolikuma 6.pielikumā.
1. **Iepirkuma nolikums**

 Iespējas iepazīties ar konkursa nolikumu un saņemt to -

 Pasūtītājs nodrošina brīvu un tiešu elektronisku pieeju iepirkuma procedūras dokumentiem un iespēju lejupielādēt konkursa dokumentāciju interneta vietnē SIA “Viesītes komunālā pārvalde” mājas lapā <https://viesites-kp.lv/?page_id=1876> sadaļā “IEPIRKUMI”.

Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma rezultātiem, Pasūtītājs neuzņemas atbildību par Pretendenta izdevumiem, kas saistīti ar piedāvājuma sagatavošanu un iesniegšanu.

1. **Informācijas apmaiņa un papildu informācijas sniegšana**

 Informācijas apmaiņa starp Pasūtītāju/ Iepirkuma komisiju un Piegādātājiem vai Pretendentiem notiek rakstveida elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.

 Ja ieinteresētais piegādātājs ir laikus pieprasījis papildu informāciju par Iepirkuma procedūras dokumentos iekļautajām prasībām, Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.

 Papildu informāciju pasūtītājs nosuta piegādātājam, kas uzdevis jautājumu, un vienlaikus ievieto šo informāciju SIA “Viesītes komunālā pārvalde” mājas lapā.

 Tiek uzskatīts, ka piegādātājs ir saņēmis informāciju, ja Pasūtītājs to ir ievietojis SIA “Viesītes komunālā pārvalde” mājas lapā šā konkursa sadaļā.

 Ieinteresētajiem piegādātājiem ir pienākums sekot līdzi publicētajai un/vai aktualizētajai informācijai par Iepirkuma procedūru. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

 Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

1. **Piedāvājuma iesniegšanas vieta, datums, laiks un kārtība. Piedāvājumu atvēršana.**

 Dokumentus Pretendents iesniedz elektroniskā formā, parakstot tos ar drošu elektronisko parakstu un nosūtot uz norādīto e-pasta adresi napa@viesites-kp.lv līdz **17.07.2025., plkst.10:00**.

 Piedāvājuma iesniegšanas vieta: SIA “Viesītes komunālā pārvalde”, Smilšu iela 2, Viesīte, Jēkabpils nov., LV-5237.

 Pieteikums jāparaksta ar drošu elektronisko parakstu un jānosūta uz e-pasta adresi:  napa@viesites-kp.lv, vēstules tēmā norādot atklātā konkursa identifikācijas numuru un nosaukumu.

 Piedāvājumu atvēršana notiek **17.07.2025., plkst.14:00**. SIA “Viesītes komunālā pārvalde”, Smilšu iela 2, Viesīte, Jēkabpils nov., LV-5237.

1. **Līguma izpildes laiks un vieta**

Kopējais līguma izpildes termiņš **2025.gada 15.septembris** vai pirms noteiktā termiņa līdz pilnīgai līgumā noteikto saistību izpildei saskaņā ar iesniegto Kalendāro grafiku.

Būvdarbu izpildes vieta: **Meža iela 21, Viesīte, Jēkabpils novads. NUTS kods LV009**.

1. **Objekta apsekošana**

Pirms piedāvājuma iesniegšanas pretendentam jāveic obligāta objektu apsekošana. Objektu apsekošana jāsaskaņo ar pasūtītāja kontaktpersonu, kura ir tiesīga veikt reģistrāciju objektā (5.pielikums).

 Objekta neapsekošanas gadījumā pretendentam jāņem vērā, ka tas nevarēs celt pretenzijas par papildu darbiem, kas var rasties Būvdarbu veikšanas laikā, kas objekta apsekošanas laikā pretendentam, kā profesionālam būvdarbu veicējam, nevarēja būt nepamanāmi (minēto neparedzēto darbu iekļaušana būvdarbu veikšanā bija acīmredzama nepieciešamība un, bez to iekļaušanas, Būvdarbu izpilde nav iespējama).

Objekta apsekošanas kontaktpersona: SIA “Viesītes komunālā pārvalde” valdes loceklis Māris Blitsons, tālrunis +371 25440203.

1. **Prasības piedāvājumu NOFORMĒŠANAI UN IESNIEDZAMIE DOKUMENTI**

Piedāvājums jāiesniedz elektroniski, ievērojot šādas pretendenta izvēles iespējas:

 Sagatavojot dokumentus elektroniski pretendents ir atbildīgs par aizpildāmo formu atbilstību dokumentācijas prasībām un formu paraugiem;

 Elektroniski (PDF formas veidā) sagatavoto piedāvājumu šifrējot ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

 Sagatavojot piedāvājumu, pretendents ievēro, ka:

Pieteikuma veidlapa, tehniskais un finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;

 Dokumentus Pretendents iesniedz elektroniskā formā, parakstot tos ar drošu elektronisko parakstu. Pieteikumu paraksta Pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara, parakstīta ar drošu elektronisko parakstu vai kopija (pilnvara vai tās kopija jāpievieno dokumentiem). Pilnvarā precīzi jānorāda pilnvarotajai personai piešķirto tiesību un saistību apjoms.

 Piedāvājums jāiesniedz latviešu valodā. Ja kāds dokuments vai citi piedāvājumā iekļautie informācijas materiāli vai dokumenti nav latviešu valodā, tiem pievieno Pretendenta apliecinātu tulkojumu latviešu valodā.

 Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

 Informāciju, kas ir komercnoslēpums, vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju;

 Iesniedzot piedāvājumu, Pretendents pilnībā atzīst visus nolikumā ietvertos nosacījumus (t.sk. tā pielikumos un formās);

 Piedāvājums jāsagatavo tā, lai komisijai būtu piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.

1. **Iesniedzamie dokumenti**

Piedāvājums sastāv no atsevišķiem elektroniski sagatavotiem un parakstītiem dokumentiem:

1. Pretendenta pieteikums dalībai Konkursā saskaņā ar publicēto formu (nolikuma 1.pielikums);
2. Pretendenta kvalifikācijas veidne. (nolikuma 2.pielikums) atbilstoši publicētajām formām;
3. Tehniskais piedāvājums saskaņā ar publicēto formu (nolikuma 3.pielikums);tehniskās specifikācijas - tehniskā piedāvājuma, aizpildīta tāme (Excel fails);

4. Apliecinājums par apdrošināšanu. (nolikuma 4.pielikums)

5. Būvobjekta apsekošanas lapa saskaņā ar publicēto formu (nolikuma 5.pielikums);

**11. Pretendentu atlases noteikumi:**

**11.1. Publisko iepirkumu likuma 9.panta astotās daļas nosacījumi pretendenta dalībai iepirkumā:**

11.1.1. Nav pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta pretendenta saimnieciskā darbība, nav uzsākta tiesvedība par pretendenta bankrotu vai tas tiek likvidēts;

11.1.2. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta nav nodokļu parādi.

* + 1. Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi nolikuma 11.1.1. un 11.1.2. apakšpunktā minētie nosacījumi.
	1. **Kvalifikācijas prasības:**
		1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents Pakalpojumā plāno piesaistīt apakšuzņēmējus) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.

11.2.2. Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība) vai apakšuzņēmējs (ja pretendents Pakalpojumā plāno piesaistīt apakšuzņēmēju), kas nodrošinās Pakalpojumu:

1. ir reģistrēts Būvkomersantu reģistrā vai attiecīgā profesionālā reģistrā ārvalstīs, vai pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu, un
2. gadījumā, ja ar pretendentu tiek noslēgts iepirkuma līgums, apņemas apdrošināt savu civiltiesisko atbildību atbilstoši iepirkuma nolikumā un līguma projektā noteiktajām prasībām.

Ja Pretendents, attiecībā, uz kuru pieņemts lēmums slēgt līgumu, ir personu grupa (apvienība), tad Pasūtītājs var pieprasīt pirms līguma slēgšanas, lai tā tiek izveidota par pilnsabiedrību, līguma noteikumu sekmīgai izpildei.

**11.3. Prasības attiecībā uz pretendenta tehniskajām un profesionālajām spējām:**

11.3.1. Pretendentam iepriekšējo 3 (trīs) gadu laikā (2022.; 2023. un 2024.gadā) ir pieredze inženierkomunikācijudarbu veikšanā, kuri ir pabeigti un to apliecina darbu pieņemšanas – nodošanas akts. Iepriekšējo 3 (trīs) gadu ietvaros pabeigto inženierkomunikāciju darbu apjoms finansiālā izteiksmē ir vismaz 20 000 EUR (bez PVN).

11.3.2. Par veiktajiem darbiem Pretendents pēc izvēles pievieno nodošanas – pieņemšanas aktu/us vai Pasūtītāja atsauksmi/es (norādīts objekta nosaukums, līguma izpildes laiks, kontaktpersona, tālruņa numurs). Pretendentam papildus jāaizpilda 2.pielikums.

11.3.3. Pretendents nodrošina kvalificētu personālu, kas ir sertificēts atbilstoši normatīvo aktu prasībām un kas nodrošina Tehniskās specifikācijas uzdevumu izpildi, t.sk. Pretendents nodrošina vismaz šādu speciālistu komandu:

**11.4. Atbildīgo būvdarbu vadītāju, kurš atbilst šādām prasībām:**

11.4.1. Ir ieguvis sertifikāciju atbilstoši LR normatīvajos aktos noteiktajam, būvniecības jomā būvdarbu vadīšanā.

11.4.2. Ārvalstu *būvdarbu vadītājs* atbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā un gadījumā, ja ar Pretendentu tiks noslēgts iepirkuma līgums, līdz Būvniecības uzsākšanai *būvdarbu vadītājs* iegūs profesionālās kvalifikācijas atzīšanas apliecību Latvijas Republikā, vai reģistrēsies attiecīgajā profesiju reģistrā Latvijas Republikā saskaņā ar likumu „Par reglamentētajām profesijām un profesionālās kvalifikācijas atzīšanu”.

**11.5. Darba aizsardzības koordinators, kurš atbilst šādām prasībām**

11.5.1. Izglītība atbilstoši Ministru kabineta 2003. gada 25. februāra noteikumiem Nr.92 „Darba aizsardzības prasības, veicot būvdarbus”.

**11.6.** **Garantijas un apdrošināšana**

11.6.1.Pretendents nodrošina izmantotajiem materiāliem garantijas termiņu vismaz 60 mēnešus un veiktajiem darbiem – vismaz 60 mēnešus. Abi garantijas termiņi no pieņemšanas – nodošanas akta parakstīšanas dienas.

11.6.2. Pretendentam jāgarantē, ka iesniegs Pasūtītājam visas apdrošināšanas atbilstoši normatīvos aktos noteiktajiem nosacījumiem (Ministru kabineta 19.08.2014. notikumi Nr.502 “Noteikumi par būvspeciālistu un būvdarbu veicēja civiltiesiskās atbilstības obligāto apdrošināšanu”) un jāiesniedz Apdrošināšanas apliecinājums (nolikuma 4.pielikums). Apdrošinājuma līgums jāuztur spēkā visu būvdarbu un garantijas laiku.

11.6.3. Piegādātājs apdrošina savu profesionālo civiltiesisko atbildību saistībā ar Darbu veikšanu Objektā par kopējo apdrošinājuma summu ne mazāku par 10% (desmit procentiem) no noteiktās Iepirkuma līguma summas, atbilstoši Latvijas Republikā spēkā esošo ārējo normatīvo aktu prasībām. Piegādātājs apņemas apdrošināšanas sabiedrību un apdrošināšanas polises noteikumus iepriekš rakstveidā saskaņot ar Pasūtītāju.

11.6.4. Piegādātājam ir pienākums uzturēt spēkā visas Iepirkuma līguma izpildei nepieciešamās garantijas, atļaujas, licences un sertifikātus visā Iepirkuma līguma darbības laikā.

12. Pretendentu atlases dokumenti:

* 1. **Iesniedzamie dokumenti** Pretendenta piedāvājumā kārtojami tādā secībā, kādā tie ir uzskaitīti 10.nodaļā.
	2. **Pretendenta atlases dokumenti:**

12.2.1. Pretendenta pieteikums dalībai iepirkumā un finanšu piedāvājums, kurš sagatavots atbilstoši nolikuma veidnei (1.pielikums).

12.2.2. Ja piedāvājumu iesniedz piegādātāju apvienība vai personālsabiedrība (pilnsabiedrība vai komandītsabiedrība) nolikuma 1.pielikumā „Pieteikums dalībai Iepirkumā un Finanšu piedāvājums” norādot visus apvienības dalībniekus. Pretendenta piedāvājumam jāpievieno visu apvienības dalībnieku parakstīta vienošanās (apstiprināta kopija), kas sagatavota atbilstoši šī punkta nosacījumiem:

* ja piedāvājumu iesniedz piegādātāju apvienība vienošanās tekstā iekļauj:
* nosacījums, ka katrs apvienības dalībnieks atsevišķi un visi kopā ir atbildīgi par iepirkuma līguma izpildi;
* galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus piegādātāja apvienības dalībnieku vārdā, kā arī saņemt maksājumus no Pasūtītāja;
* katra apvienības dalībnieka veicamo Darba daļu nosaukumi no Darbu daudzuma saraksta;
* katra apvienības dalībnieka veicamā Darba apjoms procentos.
	1. Aizpildīts nolikuma 2.pielikums „Pretendenta kvalifikācijas veidnes” un iesniegta nolikuma 2.pielikumā prasītā informācija, dokumentācija.
	2. Aizpildīts nolikuma 4.pielikums “Apdrošināšanas apliecinājums” atbilstoši 11.6.2. punktā noteiktajiem nosacījumiem.
	3. **Tehniskais piedāvājums:**

Tehniskais piedāvājums jāsagatavo brīvā aprakstošā formā saskaņā ar Tehnisko specifikāciju (3.pielikums). Tehniskajā piedāvājumā jāapraksta visas darbības kā tās tiks nodrošinātas (jāiekļauj visas tehniskās specifikācijas sadaļas) un vai vispār tiks nodrošinātas (no apraksta Komisijai jābūt pārliecinātai, ka visi nosacījumi tiks izdarīti un kā tiks izdarīti). Tehniskais piedāvājums ir jāparaksta paraksttiesīgai personai, kas atbilst Nolikuma 9.punktā noteiktajiem nosacījumiem.

* + 1. Darbu izpildes Laika grafiks, detalizācijas pakāpe – nedēļa, iekļaujot visus komunikāciju stāvvadus, guļvadus.
		2. Apliecinājums, ka būvdarbi tiks veikti atbilstoši LR normatīvo aktu prasībām un būvniecībā tiks pielietoti tikai sertificēti materiāli atbilstoši ES standartiem un LR būvnormatīviem.
		3. Apliecinājums, ka apdrošinājuma līgumu uzturēs spēkā visā būvdarbu un garantijas laikā atbilstoši Ministru kabineta 19.08.2014. notikumi Nr.502 “Noteikumi par būvspeciālistu un būvdarbu veicēja civiltiesiskās atbilstības obligāto apdrošināšanu” (turpmāk - Noteikumi). Apliecinājumā jāiekļauj šāda informācija:
			1. Nodrošinās atbildīgā būvdarbu vadītāja profesionālās civiltiesiskās atbildības apdrošināšanu un atbilstoši Noteikumu 2.daļā “Būvspeciālista profesionālās civiltiesiskās atbildības apdrošināšana” paredzēto kārtību, kādā atlīdzināmi būvspeciālista darbības vai bezdarbības rezultātā radītie zaudējumi, kas nodarīti citiem būvniecības dalībniekiem un trešajai personai sakarā ar kaitējumu tās veselībai, dzīvībai vai mantai, kā arī videi nodarītais kaitējums. Minimālais atbildības limits 10% no piedāvātās līgumcenas (ar PVN).

**12.6. Finanšu piedāvājums:**

12.6.1. Jāsagatavo atbilstoši nolikuma 1.pielikumā noteiktajiem nosacījumiem. Finanšu piedāvājumu ir jāparaksta paraksttiesīgai personai, kas atbilst nolikuma 9.punktā noteiktajiem nosacījumiem.

* + 1. Tāmē Pretendentam jāiekļauj visi darbi un materiāli, lai nodrošinātu būvdarbu apjomos uzskaitīto darbu izpildi atbilstoši tehniskajai specifikācijai, Latvijas Republikā spēkā esošajam normatīvajam regulējumam un katra konkrētā tehnoloģiskā procesa prasībām.
		2. Pretendentu piedāvātās līgumcenas atšifrējums saskaņā ar tehnisko specifikāciju jāsagatavo atbilstoši Ministru kabineta 2017.gada 3.maija noteikumu Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība” (pievienotais Excel fails).
		3. Cenā jāiekļauj visas izmaksas, kas saistītas ar Būvniecību. Izmaksu aprēķinos norāda vienības cenas ar precizitāti divi cipari aiz komata, norādot visu pozīciju izcenojumos – nedrīkst būt „0” pozīcijas. Vienību cenas tiek fiksētas uz visu darba izpildes laiku un netiks pārrēķinātas, izņemot iepirkuma līgumā paredzētajos gadījumos.
		4. Līguma izpildes laikā Pretendenta piedāvājumā noteiktā cena paliek nemainīga un nav pakļauta izmaiņām.
		5. Papildus izmaksas, kas nav iekļautas un norādītas finanšu piedāvājumā, netiks ņemtas vērā, noslēdzot iepirkuma līgumu.
		6. Pasūtītājam ir tiesības samazināt iepirkuma apjomu gadījumā, ja izrādās, ka tam ir nepietiekami finanšu līdzekļi, kā arī izbeigt iepirkumu neslēdzot iepirkuma līgumu, ja tam ir objektīvs pamatojums.

**13. Piedāvājumu vērtēšana, izslēgšanas nosacījumi un lēmumu pieņemšana**

13.1. Pēc piedāvājumu atvēršanas, iepirkuma komisija slēgtās sēdēs veic piedāvājumu izvērtēšanu.

13.2.Iepirkumu komisija izvērtē Pretendentu piedāvājumus un lēmumus pieņem slēgtās sēdēs, pamatojoties tikai uz elektroniski iesniegto dokumentāciju un citu informāciju, kas pieprasīta un iesniegta līdz piedāvājuma iesniegšanas beigu termiņam. Nepieciešamības gadījumos komisija ir tiesīga pretendentam pieprasīt, lai Pretendents precizē informāciju par piedāvājumu, ja tas nepieciešams Pretendentu atlasei vai piedāvājuma atbilstības pārbaudei un izvēlei.

13.3.Pretendenta piedāvājumu iepirkuma komisijai ir tiesības nevirzīt tālākai vērtēšanai, ja piedāvājums nav noformēts atbilstoši nolikuma 12.punktam.

* + 1. Pretendentu izslēdz no turpmākās dalības iepirkumā un piedāvājums netiek tālāk izvērtēts, ja Komisija konstatē, ka:

13.3.1.1. Pretendents atbilstoši nolikuma prasībām nav iesniedzis nolikuma 10.punktā norādītos dokumentus vai to saturs neatbilst nolikuma prasībām un/vai Pretendents ir iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju.

13.3.1.2. Ja Pretendents ir personu apvienība, Pretendents tiek izslēgts no turpmākās dalības iepirkumā, ja Komisija konstatē, ka uz kādu no personām, kas iekļauta apvienībā, attiecas kāds nolikuma 11. punktā minētajiem izslēgšanas nosacījumiem.

* 1. Tehnisko piedāvājumu atbilstību pārbaudē nosaka tehniskā piedāvājuma atbilstību nolikumā norādīto tehnisko prasību līmenim tehniskajā specifikācijā (3.pielikums).
	2. Pretendentu izslēdz no tālākas dalības iepirkumā, ja Komisija konstatē, ka Pretendents nav iesniedzis Tehnisko piedāvājumu vai ir iesniedzis Tehnisko piedāvājumu, kas neatbilst nolikuma prasībām un Tehniskajai specifikācijai.
	3. Piedāvājumu vērtēšanas laikā Komisija pārbauda, vai piedāvātā līgumcenā nav aritmētisko kļūdu un vai nav saņemts nepamatoti lēts piedāvājums.
		1. Par kļūdu labojumu Komisija paziņo Pretendentam.
		2. Ja piedāvājums ir nepamatoti lēts, Komisija pirms šī piedāvājuma iespējamās noraidīšanas rakstveida pieprasa Pretendentam iesniegt detalizētu paskaidrojumu par būtiskajiem piedāvājuma nosacījumiem.
	4. Komisija pieņem lēmumu slēgt iepirkuma līgumu ar Pretendentu, kurš atbilst visām nolikumā izvirzītajām prasībām, kura piedāvājums atbilst nolikumā norādītajai tehnisko prasību līmenim un ir **piedāvājums ar viszemāko cenu**.
		1. Iepirkuma komisija veic pārbaudi par Publisko iepirkumu likuma 42. panta otrās daļas noteikto pretendentu izslēgšanas gadījumu esamību veic attiecībā uz pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības. Pēc pārbaudes veikšanas iepirkuma komisija pieņem lēmumu par Pretendenta atzīšanu par atklāta konkursa uzvarētāju un līguma slēgšanas tiesību piešķiršanu.
		2. Pasūtītājs veic pārbaudi un izslēdz Pretendentu no dalības Konkursā Starptautisko un Latvijas Republikas nacionālo sankciju likuma 11.1 pantā noteiktajos gadījumos.
	5. Komisija 3 (trīs) darba dienu laikā pēc tam, kad pieņemts lēmums slēgt iepirkuma līgumu vai izbeigt iepirkuma procedūru neizvēloties nevienu pretendentu, nosūta normatīvajiem aktiem atbilstošu paziņojumu visiem Pretendentiem.

1. **Iepirkuma līgums**
	1. Pasūtītājs slēgs ar uzvarējušo Pretendentu iepirkuma līgumu (nolikuma 6.pielikums), pamatojoties uz Pretendenta piedāvājumu un saskaņā ar nolikuma nosacījumiem.
2. **Personu datu apstrāde**
3. Pasūtītājs iepirkumā iesniegtos personas datus apstrādās, iepirkuma dokumentu glabās un personas datus nodos Iepirkumu uzraudzības birojam un/vai Eiropas Savienības Oficiālajam Vēstnesim un/vai Valsts attīstības finanšu institūcijai “ALTUM” un/vai citām Eiropas Savienības fondu vadībā iesaistītājām iestādēm un/vai Administratīvajai rajona tiesai atbilstoši Publisko iepirkuma likumā, Eiropas Savienības fondu vadību regulējošos tiesību aktos,  Eiropas Parlamenta un Padomes 2016. gada 27. aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti” un citos normatīvajos aktos noteiktajām prasībām.
4. **Nolikuma pielikumi**

|  |  |
| --- | --- |
| **1.PIELIKUMS** | **Pieteikums dalībai iepirkumā un finanšu piedāvājums** |
| **2.pielikums** | **Pretendenta kvalifikācijas veidne** |
| **3.pielikums** | **Tehniskā specifikācija,** tehniskais piedāvājums, aizpildīta tāme (Excel fails); |
| **4.pielikums** | **Apdrošināšanas apliecinājums** |
| **5.pielikums** | **Objekta apsekošanas lapa** |
| **6.pielikums** | **Līguma projekts** |